Rakennustapaseloste, asunnot

**Rakenteet**

Asuinrakennukset ovat betonirunkoisia.

Rakennukset perustetaan pääosin anturoiden varaan. Alapohjat ovat betonilaattarakenteisia tuuletettuja alapohjia.

Välipohja- ja yläpohjarakenteet ovat ontelolaatoista. Vesikatteena on bitumihuopa ja lämmöneristeenä kevytsora.

###### Julkisivut

Ulkoseinät ovat osin lämmöneristeen päälle kerrosrapattuja seiniä, ko. kohdilla lämmöneristeen sisäpuolinen seinä on betonirakenteinen, osin sandwich-rakenteisia elementtejä, osin muurattuja. Muut materiaalit ovat määrältään vähäisiä. Julkisivujen materiaalit sekä alueet on osoitettu julkisivupiirustuksissa.

###### Parvekkeet

Asuntojen parvekkeet ovat rakennusrungosta tuettuja ulokeparvekkeita. Parvekkeet ovat lasitettuja. Lasitus täyskorkea ja kaiteet ovat teräspinnakaiteita. Terassien kohdilla on kivetty oleskelutaso, osin piha-lueen rajaa muurirakenne ja pinnakaide sen päällä, vrt, julkisivupiirustukset ja terassikuvat.

Terasseja ei ole lasitettu (lasitusta ei voida terasseille lisätä muutostyönä).

###### Väliseinät

Asuntojen väliset kantavat seinät ovat betoni-rakenteiset. Märkätilojen seinät ovat levy-/ kivirakenteisia. Kevyet väliseinät ovat pääosin metallirankaisia kipsilevyseiniä.

###### Ikkunat ja ovet

Ikkunat ovat pääosin 3-lasisia sisään aukeavia puuikkunoita, joiden uloin puite ja ulkokarmin pinta on polttomaalattua alumiinia. Parvekkeiden ovet ovat lasiaukollisia puuovia, joiden ulkopinta on alumiini-verhoiltu ja polttomaalattu kuten puuikkunoiden. Kaikissa ikkunoissa on sälekaihtimet. Osassa ikkunoita on ns, auringonsuojalasit. Ko. lasien kirkkausaste on erilainen kuin normaali-ikkunoiden.

Väliovet ovat valkoisia tehdasmaalattuja laakaovia.

Porrastaso-ovet ovat viilupintaisia puuovia.

###### Lattiat

Olohuoneissa, makuuhuoneissa ja keittiöissä on lautaparketti. Kiintokalusteiden alle ei parkettia asenneta. Pesuhuoneissa ja saunoissa on laatoitus. Tilojen yksilöidyt lattiapinnoitteet löytyvät muutostyöoppaasta.

###### Seinät

Seinät ovat pääosin maalattuja. Maalausta ei uloteta kalusteiden taakse. Keittiöissä työpöytien ja ylä-kaappien välit on laatoitettu. Pesuhuonetilojen seinät ovat kauttaaltaan laatoitetut. Laattatyypit kts. muutostyöopas.

###### Katot

Asuinhuoneiden katoissa on pääosin ruiskutasoitus. Alas lasketuissa katoissa sekä koteloissa tai vastaavissa paikoissa on tasoitus ja maalaus. Löylyhuoneiden, pesuhuoneiden ja erillisvessojen katot paneloidaan.

###### Kalusteet

Keittiökalusteet ja komerot ovat tehdasvalmisteisia, vakiomallisia kalusteita. Keittiökaappien ovet ovat vakiomallistoa, vrt. muutostyöopas. Työpöydät ovat laminaatti-pintaisia, vakiosävyisiä tasoja. Keittiön pesualtaat ovat työpöytään upotettuja malleja, ruostumatonta terästä. Makuuhuoneiden ja eteisten komeroiden ovet ovat kalustesuunnitelman mukaiset. Pesuhuonetiloissa olevat, kalustekaavioissa esitetyt, yksilöidyt kaapit ovat vakiomallisia suunnitelmien osoittamassa laajuudessa.

###### Koneet ja laitteet

Kaikissa asunnoissa on keraaminen liesitaso ja kalusteuuni, 1 kpl (osin 2 kpl) täyskorkea kylmäyksikkö ja astianpesukone leveys n. 450 tai 600 mm asuntotyypistä riippuen. Astianpesualtaat 1 tai 1,5 altaiset valutustasolla asuntotyypistä riippuen, vrt. asuntopohjat. Kaikissa asunnoissa on ilmanvaihto-järjestelmään soveltuva liesikupu. Pesuhuoneessa on liitännät ja tilavaraukset pyykinpesukoneelle ja osassa asuntoja kondensoivalle kuivausrummulle (ei hormiliitäntää). Kuivausrumpu ei sovi pienempiin asuntoihin, ko. kohdilla on kuivauskaappi. Tarkemmat kalustesuunnitelmat on esitetty kalustekaavioissa ja muutostyöoppaassa.

###### Ilmanvaihto, lämmitys ja vesi

Asuntojen ilmanvaihto toteutetaan keskitetyllä, koneellisella tulo-poistoilmanvaihtojärjestelmällä (ilmanvaihtokonehuone vesikatolla).

Asuntojen lämmityksenä on termostaatein ohjattu vesikiertoinen patterilämmitys, joka on liitetty kaukolämpöverkostoon. Pesuhuoneissa on ns. sähköinen lattian mukavuuslämmitys (asunnon sähkönmittaus). Asunnot on varustettu huoneistokohtaisella vedenmittauksella, kaukoluenta.

###### Muut järjestelmät

Antennijärjestelmänä on kaapelitelevisio. Asunnot varustetaan tiedonsiirron mahdollistavalla laaja-kaistaisella tietoliikennekaapeloinnilla. Asunto-kohtainen internet-liittymä on yhtiössä valmiina

(10 Mbit). Asukkailla on mahdollisuus tehdä sopimus lisätehosta liittymään suoraan operaattorin kanssa.

###### Piha-alueet ja paikoitus

Piha-alueet istutuksineen ja autopaikat tehdään erillisen suunnitelman mukaan. Pysäköinti sijaitsee LPA-tontilla pysäköintilaitoksessa.

**Kohteen rakenteita ja materiaaleja voidaan vaihtaa perustellusta syystä toisiin samanarvoisiin. Ostajan on tutustuttava lopullisiin myyntiasiakirjoihin viimeistään kauppakirjan allekirjoituksen yhteydessä**.